19053 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1354 

29 Σεπτεμβρίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Τροποποίηση του Οργανισμού Εσωτερικής Υπηρε¬ 
σίας του Δήμου Γαλατσίου. 1 

Τροποποίηση του Οργανισμού Εσωτερικής Υπηρε¬ 
σίας του Δ. Μουρεσίου, Ν. Μαγνησίας. 2 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. 3857 χορήγηση 
άδειας άσκησης επαγγέλματος Κοινωνικής Λει¬ 
τουργού στην Καβρουλάκη Ελευθερία του Χαρά¬ 
λαμπου. 3 


ΑΠΟΦΑΣΕΙ Σ 

Αριθ. 50496 (1) 

Τροποποίηση του Οργανισμού Εσωτερικής Υπηρεσίας 
του Δήμου Γαλατσίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του αρθ. 8 παρ. 5 του ν. 
2307/1995. 

2. Τις διατάξεις του αρθ. 8 του ν. 2503/1997. 

3. Την υπ’ αριθμ. 11/2005 απόφαση του Δημοτικού Συμ¬ 
βουλίου του Δήμου Γ αλατσίου περί τροποποίηση του Ορ¬ 
γανισμού Εσωτερικής Υπηρεσίας αυτού. 

4. Τη σύμφωνα γνωμοδότηση του οικείου Υπηρεσιακού 
Συμβουλίου που διατυπώθηκε στο υπ’ αριθμ. 8/2005 πρα¬ 
κτικό του. 

5. Την υπ’ αριθμ. οικ. 16978/2003 απόφαση του Γενικού 
Γραμματέα Περιφέρειας Αττικής, περί μεταβίβασης αρ¬ 
μοδιοτήτων (ΦΕΚ 1693/18.11.2003), αποφασίζουμε: 

Εγκρίνεται η υπ’ αριθμ. 11/2005 απόφαση του Δημοτι¬ 
κού Συμβουλίου του Δήμου Γ αλατσίου, περί τροποποίη¬ 
σης του Οργανισμού Εσωτερικής Υπηρεσίας και προ¬ 
στίθεται στο Μέρος Β', Κεφάλαιο Β', παρ. 3.1 μία οργα¬ 


νική θέση κλάδου ΠΕ5 Μηχανολόγων - Ηλεκτρολόγων 
Μηχανικών με εισαγωγικό βαθμό Δ' και καταληκτικό βαθ¬ 
μό Α'. 

Η δαπάνη μισθοδοσίας της νέας θέσης ανέρχεται στο 
ποσό των 8.500 ευρώ για το τρέχον έτος και 18.500 ευρώ 
περίπου για τα επόμενα οικονομικά έτη και θα βαρύνει 
τους Κ.Α. 30.6011.0001 και 30.6051.0004 του προϋπολο¬ 
γισμού του Δήμου Γ αλατσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2005 
Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 10666 (2) 

Τροποποίηση του Οργανισμού Εσωτερικής Υπηρεσίας 
του Δ. Μουρεσίου, Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
αντικαταστάθηκε με την παρ. 5 του άρθρου 8, του ν. 2307/ 
1995. 

2. Τις διατάξεις του π.δ. 37/1987 όπως συμπληρώθηκε 
μεταπ.δ. 22/1990 και 50/2001. 

3. Την υπ’αριθμ. 10/2005 απόφαση του Δημ. Συμβ. Μου¬ 
ρεσίου με την οποία τροποποιείται ο Οργανισμός Εσωτε¬ 
ρικής Υπηρεσίας του Δήμου Μουρεσίου. 

4. Την υπ’ αριθμ. 4/2005 σύμφωνη γνωμοδότηση του 
Υπηρεσιακού Συμβουλίου ΟΤΑ Ν. Μαγνησίας. 

5. Την υπ’ αριθμ. 161238/10.5.2001 απόφαση του Γενι¬ 
κού Γ ραμματέα Περιφέρειας Θεσσαλίας περί εξουσιοδό¬ 
τησης για υπογραφή εγγράφων στον προϊστάμενο της Δι¬ 
εύθυνσης Τοπικής Αυτοδιοίκησης Μαγνησίας, αποφασί¬ 
ζουμε: 

Εγκρίνουμε την υπ’ αριθμ. 10/2005 απόφαση του Δημο¬ 
τικού Συμβουλίου Μουρεσίου με την οποία τροποποιείται 
ο Οργανισμός Εσωτερικής Υπηρεσίας του Δήμου Μουρε¬ 
σίου και ο οποίος κωδικοποιείται πλέον ως εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΕΦΑΛΑΙΟ Α' 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Την Υπηρεσία του Δήμου συγκροτούν: 

1Γραφείο Ειδικού Συμβούλου και Ειδικού Συνεργάτη 
του Δημάρχου. 

2. - Αυτοτελές Γ ραφείο Υποστήριξης. 

3. - Τμήμα Διοικητικών και Οικονομικών Υπηρεσιών. 

4. - Τμήμα Τεχνικών Υπηρεσιών. 

5. -Τμήμα Περιβάλλοντος και Ηλεκτρομηχανολογικού 

Εξοπλισμού. 

6. -Αυτοτελές γραφείο Κέντρου Εξυπηρέτησης Πολι¬ 

τών υπαγόμενο στον Δήμαρχο. 

Άρθρο 2 

Η Υπηρεσία του Δήμου διαρθρώνεται ειδικότερα στα 
ακόλουθα Τμήματα και Γ ραφεία: 

1. - Γ ραφείο Ειδικού Συμβούλου και Ειδικού Συνεργάτη 
του Δημάρχου. 

2. - Αυτοτελές Γ ραφείο Υποστήριξης. 

3. - Τμήμα Διοικητικών και Οικονομικών Υπηρεσιών: 

α) Γραφείο Γραμματειακής Υποστήριξης- Πρωτοκόλ¬ 
λου- Δημοτικής Κατάστασης. 

β) Γραφείο Δημοτικών Προσόδων και Εκμετάλλευσης 
Δημοτικής Περιουσίας- Δημοτικής Αστυνομίας. 

γ) Γραφείο Προμηθειών- Προσωπικού- Λογιστηρίου- 
Ταμείου. 

4. - Τμήμα Τεχνικών Υπηρεσιών: 

α) Γ ραφείο Προγραμματισμού Μελετών-Επίβλεψης Τε¬ 
χνικών Έργων. 

β) Γραφείο Κατασκευών- Συντηρήσεων-Επισκευής Τε¬ 
χνικών Έργων. 

5. - Τμήμα Περιβάλλοντος και Ηλεκτρομηχανολογικού 
Εξοπλισμού: 

α) Γ ραφείο Μελετών και Επίβλεψης Η/Μ Έργων. 

β) Γ ραφείο Καθαριότητας- Πρασίνου-Δημοτικού Κοιμη- 
τηρίου-Ύδρευσης- Άρδευσης- Αποχέτευσης. 

6. - Αυτοτελές Γραφείο Κέντρου Εξυπηρέτησης Πολι¬ 
τών (ΚΕΠ) υπαγόμενο στον Δήμαρχο, με ανάλογες αρμο¬ 
διότητες με αυτές που περιγράφονται στην παρ. 1 του άρ¬ 
θρου 31 του ν. 3013/2002. 

ΚΕΦΑΛΑΙΟ Β' 

Άρθρο 3 

ΟΡΓΑΝΙΚΕΣ ΘΕΣΕΙΣ 

Οι θέσεις του πάσης φύσεως προσωπικού του Δήμου 
διαρθρώνεται κατά κλάδους, βαθμούς και ειδικότητες ως 
ακολούθως: 

I. ΕΙΔΙΚΕΣ ΘΕΣΕΙΣ 

Μία θέση Ειδικού Συμβούλου και Ειδικού Συνεργάτη 
(άρθρο 67 του ν. 1416/1984 όπως τροποποιήθηκε με το 
άρθρο 26 του ν. 1832/1989 και το άρθρο 12 του ν. 2130/ 
1993 και το άρθρο 57 του ν. 2218/1994) 

II ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ. 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ (εισαγωγικός), Γ, Β' και Α' (καταλη¬ 
κτικός). 


• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός) Δ', Γ' και Β' (καταληκτικός). 

• Τα προσόντα διορισμού των θέσεων περιγράφονται 
στο π.δ. 37α/1987 και το Π.Δ.22/1990. 

• Κλάδος ΠΕ 1 Διοικητικών μία (1) θέση. 

• Κλάδος ΠΕ Οικονομολόγων μία (1) θέση. 

• Κλάδος ΠΕ Τοπογράφων μία (1) θέση. 

• Κλάδος ΤΕ3 Τεχνολόγων Πολιτικών Μηχανικών μία 

(1) θέση. 

• Κλάδος ΤΕ 17 Διοικητικών Λογιστών δύο (2) θέσεις. 

• Κλάδος ΤΕ 19 Πληροφορικής μία (1) θέση. 

• Κλάδος ΔΕΙ Διοικητικών δέκα (10) θέσεις. 

• Κλάδος ΤΕ 23 Ειδικού Προσωπικού μία (1) θέση. 

• Κλάδος ΔΕ 23 Ειδικού Προσωπικού τρεις (3) θέσεις. 

• Κλάδος ΔΕ 38 Προσωπικού Η/Υ μία (1) θέση. 

• Κλάδος ΔΕ29 Οδηγών Αυτοκινήτων πέντε (5) θέσεις. 

• Κλάδος ΔΕ24 Ηλεκτρολόγων μία (1) θέση. 

• Κλάδος ΔΕ30 Τεχνιτών τέσσερις (4) θέσεις. 

• Κλάδος ΔΕ28 Χειριστών Μηχανημάτων Έργων δύο 

(2) θέσεις. 

• Κλάδος ΥΕ3 Δασοφυλάκων μία (1) θέση. 

• Κλάδος ΥΕ 16 Προσωπικού Καθαριότητας οκτώ (8) 
θέσεις. 

Η στελέχωση του ΚΕΠ (αυτοτελούς γραφείου) θα γίνει 
με το υπάρχον προσωπικό ή με σύμβαση Ιδιωτικού Δικαί¬ 
ου Προσωπικό, που αναφέρεται στο άρθρο 31 παρ. 11 και 
12 του ν. 3013/2002 και συγκεκριμένα: 

Α. Δύο (2) μονίμους υπαλλήλους του Δήμου (από το 
υπάρχον προσωπικό). 

Β.- Έναν (1) ωρομίσθιο φοιτητή, για χρονικό διάστημα 
μέχρι οκτώ (8) μήνες ανά έτος. 

Γ.- Έναν (1) απόφοιτο ΑΕΙ-ΤΕΙ με ετήσια θητεία ή 

Δ.- Μέχρι δύο (2) συμβασιούχους υπαλλήλους με συμ¬ 
βάσεις έργου, κατά τα οριζόμενα στην υπ’ αριθμ. 
ΔΙΣΚΠΟ/Φ.1/οικ./2002/Εγκύκλιο της Γ.Γ.Δημόσιας Διοί¬ 
κησης του ΥΠΕΣΔΔΑ. 

III ΠΡΟΣΩΡΙΝΕΣ ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ. 

• ΔΕ Οδηγών Αυτοκινήτων δύο (2) θέσεις. 

ΠΡΟΣΩΡΙΝΕΣ - ΠΡΟΣΩΠΟΠΑΓΕΙΣ ΘΕΣΕΙΣ ΙΔΙΩΤΙΚΟΥ 

ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

• Γραμματέων Γραφείου δύο (2) θέσεις: (1) Γεωργού- 
δη Μαρίνα & 2) Γιοβάνη Αικατερίνη. 

• Γραμματέως-Βοηθού Ταμία μία (1) θέση : (Τσόγκα Αι¬ 
κατερίνη) 

• Εργατών δύο (2) θέσεις: (1) Χαλκιάς Ευάγγελος & 2) 
Νεοφώτιστος Αθανάσιος. 

• Καθαρίστριας μία (1) θέση : (Τσικρικώνη Διαλλέτα) 

• Υδραυλικού μία (1) θέση: (Δημήτριος Φέδας). 

• Υπαλλήλου Γ ραφείου μία (1) θέση: (Φράντζα Ευαγγε¬ 
λία) . 

• Συντηρητής Μηχανολογικών Εγκαταστάσεων μία (1) 
θέση: (Στυλιαρογιάννης Σπυρίδων). 

IV. ©ΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ. 

Δέκα έξι (16) θέσεις διαφόρων ειδικοτήτων για την αντι¬ 
μετώπιση εποχιακών, περιοδικών, πρόσκαιρων αναγκών, 
(ν. 2503/1997 άρθρο 18. παρ. 12). 

Άρθρο 4 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Δήμου οι 
προϊστάμενοι επιλέγονται από τους εξής κλάδους: 

- Στο τμήμα Διοικητικών και Οικονομικών Υπηρεσιών 
προΐσταται μόνιμος υπάλληλος κλάδων Π Ε 1 Διοικητικών, 
Π Ε Οικονομολόγων, ΤΕ17 Διοικητικών - Λογιστών, ΔΕ 1 Δι¬ 
οικητικών με βαθμό Α' και ελλείψει αυτού Β'. 

- Στο Τμήμα Τεχνικών Υπηρεσιών προΐσταται μόνιμος 
υπάλληλος των κλάδων ΠΕ Τοπογράφων, ΤΕ3 Τεχνολό¬ 
γων Πολιτικών Μηχανικών με βαθμό Α' και ελλείψει αυτού 
Β'. 

- Στο Τμήμα Περιβάλλοντος και Η/Μ εξοπλισμού 
προΐσταται μόνιμος υπάλληλος των κλάδων ΠΕ Τοπο¬ 
γράφων, ΤΕ3 Τεχνολόγων Πολιτικών Μηχανικών με βαθ¬ 
μό Α' και ελλείψει αυτού Β'. 

- Στο αυτοτελές Γραφείο Υποστήριξης προΐσταται μόνι¬ 
μος υπάλληλος των κλάδων ΠΕΙ Διοικητικών, ΠΕ Οικονο¬ 
μολόγων, ΤΕ 17 Διοικητικών Λογιστών, ΤΕ 19 Πληροφορι¬ 
κής με βαθμό Α' και ελλείψει αυτού Β'. 

- Ειδικά στο Αυτοτελές Γ ραφείο ΚΕΠ, προΐσταται υπάλ- 
ληλοςτουΔήμου, κλάδου ΠΕΔ/κού Οικονομικού, ή υπάλ¬ 
ληλος ΤΕ 17 Διοικητικού - Λογιστικού και εν ελλείψει ΔΕ Δι¬ 
οικητικού- Λογιστικού ή ΔΕ Διοικητικών Γραμματέων. 

Άρθρο 5 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΓΡΑΦΕΙΟΥ ΕΙΔΙΚΟΥ ΣΥΜΒΟΥΛΟΥ ΚΑΙ ΕΙΔΙΚΟΥ ΣΥΝΕΡ¬ 
ΓΑΤΗ ΤΟΥ ΔΗΜΑΡΧΟΥ 

Ο κάθε ειδικός σύμβουλος, επιστημονικός συνεργάτης 
ή ειδικός συνεργάτης ασκεί καθήκοντα επιτελικά και δεν 
έχει αποφασιστική αρμοδιότητα οποιασδήποτε μορφής. 
Παρέχει συμβουλές και διατυπώνει εξειδικευμένες γνώ¬ 
μες γραπτά ή προφορικά, για το συγκεκριμένο τομέα 
δραστηριοτήτων τον οποίο έχει ορισθεί να εξυπηρετήσει 
(ν. 1416/1984 άρθρο 67). Το συμβουλευτικό του έργο 
απευθύνεται προς το Δήμαρχο. 

Άρθρο 6 

ΑΥΤΟΤΕΛΕΣ ΓΡΑΦΕΙΟ ΥΠΟΣΤΗΡΙΞΗΣ 

Ο Προϊστάμενος του Αυτοτελούς Γ ραφείου Υποστήρι¬ 
ξης: 

• Ευθύνεται έναντι του Δημάρχου για την αποτελεσμα¬ 
τική και αποδοτική εκτέλεση των λειτουργιών της ενότη¬ 
τας, προγραμματίζοντας, οργανώνοντας και στελεχώνο¬ 
ντας τις επιμέρους δραστηριότητες, έτσι ώστε να εκπλη¬ 
ρώνονται οι περιοδικοί (ετήσιοι και μεσοπρόθεσμοι) 
στόχοι του Δήμου. 

Ειδικότερατο Αυτοτελές Γ ραφείο Υποστήριξης φροντί¬ 
ζει για τα εξής: 

α. Γραμματειακή Υποστήριξη Αιρετών Οργάνων 

• Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά- 
σεωντου Δημάρχου. 

• Ρύθμιση συναντήσεων και επικοινωνιών του Δημάρ¬ 
χου και τήρηση ημερολογίου των προσωπικών επαφών 
του, εντός και εκτός του Δήμου. 

• Τήρηση προσωπικού αρχείου εγγράφων του Δημάρ¬ 
χου 


• Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

• Συγκέντρωση στοιχείων ή εγγράφων που πρέπει να 
υπογραφούν από τον Δήμαρχο και μέριμνα για την υπο¬ 
γραφή και την διεκπεραίωσή τους. 

• Τήρηση αρχείου αποφάσεων Δημάρχου. 

• Εκτέλεση κάθε διοικητικής υποστήριξης που ανατίθε¬ 
ται από τον Δήμαρχο και η οποία δεν ανήκει στην αρμο¬ 
διότητα των υπολοίπων υπηρεσιών. 

• Διεκπεραίωση κάθε υπόθεσης που αναθέτει ο Αντι- 
δήμαρχος στα πλαίσια των αρμοδιοτήτων του. 

• Κατάρτιση σε συνεργασία με τον πρόεδρο του Δ.Σ. 
της ημερήσιας διάταξης των συνεδριάσεων του Δ.Σ. και 
ενημέρωση των μελών του Δ.Σ. για τα θέματα και το χρό¬ 
νο/ τόπο κάθε συνεδρίασης. 

• Συγκέντρωση, αναπαραγωγή και αποστολή στα μέλη 
του Δ.Σ. των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων. 

• Τήρηση πρακτικών και αποφάσεωντου Δ.Σ. 

• Δακτυλογράφηση/ αναπαραγωγή αποφάσεων του 
Δ.Σ. και αποστολή τους στην Υπηρεσία Τ.Α. της Περιφέ¬ 
ρειας. 

• Ενημέρωση των υπηρεσιών του Δήμου για τις εγκε¬ 
κριμένες αποφάσεις του Δ.Σ. 

• Ενημέρωση των αρμοδίων επιτροπώντου Δ.Σ. για θέ¬ 
ματα που παραπέμπονται σε αυτές από το Δημοτικό Συμ¬ 
βούλιο προς μελέτη. 

• Παρακολούθηση της διαδικασίας επεξεργασίας τους 
και προετοιμασία για την έγκαιρη επαναεισαγωγή τους 
στο Δημοτικό Συμβούλιο προς λήψη οριστικής απόφασης. 

• Παροχή κάθε είδους γραμματειακής υποστήριξης 
προς την Δημαρχιακή Επιτροπή και τις μόνιμες και τις 
έκτατες επιτροπές που συνιστάτο Δημοτικό Συμβούλιο. 

• Τήρηση αρχείου εκπροσώπων του Δήμου σε διάφο¬ 
ρους φορείς και όργανα. 

• Εκτέλεση των λειτουργιών διοικητικής υποστήριξης 
που είναι αναγκαίες για την λειτουργία των Ν.Π.Δ.Δ. του 
Δήμου. 

β. Δημοσιότητα-Δημόσιες Σχέσεις-Διεθνείς Σχέσεις 

• Οργανωτική προετοιμασία και υποστήριξη ενημερω¬ 
τικών συνεδριάσεων, συνελεύσεων, εορτών, δεξιώσεων 
και γενικά εκδηλώσεων του Δήμου. 

• Παρακολούθηση δημοσιεύσεων του τύπου ή εκπο¬ 
μπών στα Μέσα Μαζικής Επικοινωνίας και μέριμνα για την 
προετοιμασία ανάλογων δημοσιεύσεων με στόχο την 
προάσπιση των συμφερόντων του Δήμου. 

• Συνεργασία με τους δημοσιογράφους και οργάνωση 
των συνεντεύξεων τύπου. Συνεργασία με τον τοπικό τύπο 
για τα τοπικά θέματα. 

• Δημοσίευση διακηρύξεων και ανακοινώσεων των 
υπηρεσιών του Δήμου. 

• Σχεδιασμός, εισήγηση και εφαρμογή προγραμμάτων 
ενημέρωσης των πολιτών για τις επιδιώξεις, στόχους και 
υπηρεσίες του Δήμου με γενικό στόχο τη δραστηριοποίη- 
ση των πολιτών για την προώθηση των τοπικών συμφερό¬ 
ντων. 

• Επιμέλεια ενημερωτικών εκδόσεων ή εκπομπών του 
Δήμου στα Μ.Μ.Ε. 

• Επιμέλεια της διοργάνωσης, της υποδοχής, φιλοξε¬ 
νίας και ξενάγησης ξένων αντιπροσωπειών. 

• Επιμέλεια της διαδικασίας μετάβασης στο εξωτερικό 
δημοτικής αντιπροσωπείας. 

• Επικοινωνία με φορείς του εξωτερικού που ενδιαφέ¬ 
ρουν τον Δήμο. 

γ. Ενημέρωση δημοτών 

• Υποδοχή και πληροφόρηση των δημοτών για κάθε 
δραστηριότητα του Δήμου. 

• Ενημέρωση των δημοτών για τα δικαιώματα τους και 
τις ενέργειες που απαιτούνται για τη διεκπεραίωση των 
υποθέσεών τους καθώς και εφοδιασμό τους με τα απα¬ 
ραίτητα πληροφοριακά στοιχεία και έντυπα. 

• Παραλαβή υποδείξεων, προτάσεων και παραπόνων 
των δημοτών. 

• Διάθεση ενημερωτικών φυλλαδίων, οδηγιών, εντύ¬ 
πων σχετικών με την εξυπηρέτηση των δημοτών από τις 
δημοτικές υπηρεσίες. 

δ. Διοικητική Υποστήριξη των κάτωθι αρμοδιοτήτωντου 
Δήμου: 

• Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται από τις υγειονομικές διατάξεις. 

• Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων 
εντός κοινόχρηστων χώρων. 

• Χορήγηση αδειών των αδειών εγκατάστασης και λει¬ 
τουργίας θεάτρων, κινηματογράφων και παρεμφερών 
επιχειρήσεων, που προβλέπονται από τους α.ν. 445/1937 
και 446/1937. 

• Χορήγηση αδειών λειτουργίας μουσικής σε δημόσια 
κέντρα, που προβλέπονται από αστυνομικές διατάξεις και 
χορηγούνται σύμφωνα με την υπ’ αριθμ. Α5/3010/1985 
υγειονομική διάταξη. 

• Χορήγηση αδειών των αδειών εγκατάστασης και λει¬ 
τουργίας ψυχαγωγικών παιχνιδιών, που προβλέπονται 
από τις αστυνομικές διατάξεις και δεν υπάγονται στις δια¬ 
τάξεις του ν. 2000/1991. 

• Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

• Τήρηση αρχείου των αδειών καταστημάτων υγειονο¬ 
μικού ενδιαφέροντος. 

ε. Μηχανοργάνωση και Πληροφορική 

• Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου 
καθώς και την εποπτεία της συντήρησης των εφαρμογών. 

• Υποστήριξη των διαδικασιών προμήθειας του απα¬ 
ραίτητου εξοπλισμού σε λογισμικό ή και υλικό. 

• Φροντίδα για την εκπαίδευση των χρηστών των μηχα¬ 
νογραφικών εφαρμογών που υποστηρίζονται από το σύ¬ 
στημα καθώς και για την ενημέρωση όλου του προσωπι¬ 
κού σε θέματα πληροφορικής. 

• Εξασφάλιση των αποθηκευμένων πληροφοριών και 
προστασία τους από τυχόν δυνατότητες μη εξουσιοδο¬ 
τημένης πρόσβασης. 

• Φροντίδα για την εύρυθμη και αποτελεσματική λει¬ 
τουργία του όλου μηχανογραφικού συστήματος και την 
επίτευξη του μέγιστου βαθμού διαθεσιμότητάςτου. 

• Συνεχής ενημέρωση για τις δυνατότητες που προ¬ 
σφέρουν οι τεχνολογίες πληροφορικής και τηλεπικοινω¬ 


νιών και τη διατύπωση εισηγήσεων για την χρήση τέτοιων 
τεχνολογιών από το Δήμο. 

• Ανάπτυξη μικρών εφαρμογών που ενδέχεται να προ- 
κύψουν ανάλογα με τις ανάγκες του Δήμου. 

• Παρακολούθηση της εξέλιξης της νομοθεσίας σε ό,τι 
αφορά θέματα ασφάλειας των πληροφοριών και προστα¬ 
σίας των ατομικών δικαιωμάτων και τη φροντίδα για την 
τήρηση των διατάξεων που εκάστοτε ισχύουν. 

• Συνεργασία με τις άλλες υπηρεσίες για τη συλλογή/ 
επεξεργασία στοιχείων σχετικά με το εσωτερικό και το 
εξωτερικό περιβάλλον του Δήμου. 

• Ανάπτυξη και συντήρηση ηλεκτρονικών αρχείων μετά 
παραπάνω στοιχεία προς χρήση και αξιοποίηση από τη 
δημοτική αρχή και τις υπηρεσίες μέσω εσωτερικού ηλε¬ 
κτρονικού δικτύου πληροφόρησης. 

• Αξιοποίηση του ΙΝΤΕΡΝΕΤ και των Τραπεζικών Πλη¬ 
ροφοριών, σε συνεργασία με διαδημοτικούς και άλλους 
φορείς της Τοπικής Αυτοδιοίκησης. 

στ. Προγραμματισμός της τοπικής ανάπτυξης και της 
δράσης του Δήμου Προγράμματα Ευρωπαϊκής Ένωσης 

• Συνεχής έρευνα και παρακολούθηση των εξελίξεων 
στην περιοχή του Δήμου και τεκμηρίωσή τους μέσω της 
συγκέντρωσης στατιστικών στοιχείων και δεικτών, που 
περιγράφουν την οικονομική, περιβαλλοντική, κοινωνική, 
πολιτιστική κ.λπ. κατάστασή της. 

• Συγκέντρωση πληροφοριών από το εξωτερικό περι¬ 
βάλλον του Δήμου που επηρεάζουν τις δραστηριότητες 
του (π.χ. τα πλαίσια του εθνικού, περιφερειακού και νο¬ 
μαρχιακού προγραμματισμού, χρηματοδοτήσεις, δημό¬ 
σιες πολιτικές κατευθύνσεις των συλλογικών οργάνων 
της Τ.Α., προγράμματα φορέων υποστήριξης της Τ.Α., 
προγράμματα Ε.Ε). 

• Φροντίδα για την συγκέντρωση των μελετών και τε¬ 
χνογνωσίας που είναι δυνατόν να βοηθήσουν τις επιδιώ¬ 
ξεις του Δήμου. 

• Υποστήριξη των διαδικασιών προώθησης της υλοποί¬ 
ησης, παρακολούθησης της εφαρμογής, αξιολόγησης 
και αναθεώρησης των μεσοπρόθεσμων και ετήσιων Προ¬ 
γραμμάτων του Δήμου. 

• Διερεύνηση των πηγών χρηματοδότησης και διατύ¬ 
πωση προτάσεων για την εξεύρεση πόρων για την υλο¬ 
ποίηση του προγράμματος δράσης του Δήμου. 

• Ενημέρωση της δημοτικής αρχής για τα προγράμμα¬ 
τα της Ε.Ε. που ενδιαφέρουν τον Δήμο και υποστήριξη 
των αρμοδίων υπηρεσιών στον σχεδίασμά, στην υλοποίη¬ 
ση και στην αξιολόγηση σχετικών ενεργειών. 

• Κατάρτιση αιτήσεων (σε συνεργασία με τις αρμόδιες 
υπηρεσίες) συμμετοχής του Δήμου σε συγκεκριμένα 
προγράμματα και η παρακολούθηση και αξιολόγηση της 
υλοποίησής τους. 

ζ. Τουριστική Ανάπτυξη 

• Συγκέντρωση και επεξεργασία στοιχείων που αφο¬ 
ρούν την υφιστάμενη κατάσταση του τουρισμοί του Δή¬ 
μου. 

• Εισήγηση και σχεδιασμός των προγραμμάτων πα¬ 
ρέμβασης του Δήμου στον χώρο της παροχής τουριστι¬ 
κών υπηρεσιών. 

• Παρακολούθηση της υλοποίησης προγραμμάτων 
τουριστικής προβολής του Δήμου. 

• Συνεργασία και συντονισμός με τους αρμόδιους φο- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19057 


ρείς τουρισμού για την καταγραφή των προβλη μάτων του 
τομέα και για την βελτίωση των παρεχόμενων υπηρεσιών. 

η. Υποστήριξη σε θέματα κοινωνικής/πολιτιστικής πολι¬ 
τικής 

• Συγκέντρωση και επεξεργασία στοιχείων που αφο¬ 
ρούν την υφιστάμενη κατάσταση των υποδομών της πε¬ 
ριοχής του Δήμου σε ζητήματα κοινωνικής πολιτικής, 
πρόνοιας, υγείας, παιδείας, επιμόρφωσης, πολιτισμού. 

• Παρακολούθηση της ποιότητας των παρεχομένων 
υπηρεσιών πρόνοιας, υγείας, παιδείας, πολιτισμού προς 
τους δημότες είτε μέσω των Νομικών Προσώπωντου Δή¬ 
μου είτε μέσω άλλων τοπικών φορέων. 

• Ανάπτυξη συνεργασιών και συντονισμού με άλλους 
φορείς με σκοπό τη δημιουργία ενιαίας αντίληψης για τις 
ανάγκες και η αποφυγή επικαλύψεων στις υπηρεσίες που 
παρέχουν. 

θ. Αθλητισμός 

• Οργάνωση - λειτουργία κάθε μορφής αθλητικών εκ¬ 
δηλώσεων, διαφόρων συναντήσεων (ποδοσφαίρου, κα- 
λαθοσφαίρησης, κολύμβησης κ.λπ.), προγραμμάτων μα¬ 
ζικού αθλητισμού για όλες τις ηλικίες, προγραμμάτων για 
παιδιά με ειδικές ανάγκες, προγραμμάτων για την ανεύ¬ 
ρεση ταλέντων, καθώς και ειδικών προγραμμάτων αθλη¬ 
τικής παιδείας (παιδί και θάλασσα, αθλητισμός και γυναί¬ 
κα, αθλητισμός και Τρίτη ηλικία κ.λπ.). 

• Καταγραφή και αξιολόγηση των υπαρχόντων αθλητι¬ 
κών χώρων- εγκαταστάσεων, μέριμνα για την καλή λει¬ 
τουργία και τη βελτίωση της αθλητικής υποδομής. 

Άρθρο 7 

ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

Ο Προϊστάμενος του Τμήματος Διοικητικών και Οικονο¬ 
μικών Υπηρεσιών: 

Ευθύνεται έναντι του Δημάρχου για την αποτελεσματι¬ 
κή και αποδοτική εκτέλεση των λειτουργιών του Τμήμα¬ 
τος, προγραμματίζοντας, οργανώνοντας, στελεχώνο¬ 
ντας, συντονίζοντας και ελέγχοντας τις επί μέρους δρα¬ 
στηριότητες, έτσι ώστε να εκπληρώνονται οι περιοδικοί 
(τακτικοί και στρατηγικοί) στόχοι του Δήμου. 

Ειδικότερα ο προϊστάμενος: 

• Προΐσταται των διοικητικών και οικονομικών υπηρε¬ 
σιών του Δήμου. 

• Συγκεντρώνει, παρακολουθεί και κοινοποιεί στα αρ¬ 
μόδια γραφεία, τους νόμους, τα διατάγματα, τις διοικητι¬ 
κές και δικαστικές αποφάσεις, καθώς και τις πράξεις του 
Δημοτικού Συμβουλίου που αφορούν στα διοικητικά και 
οικονομικά ζητήματα του Δήμου. 

• Παραλαμβάνει, αποσφραγίζει, χαρακτηρίζει και μο¬ 
νογραφεί την προς το Δήμο απευθυνόμενη αλληλογρα¬ 
φία και διανέμει αυτή στα οικεία γραφεία. 

• Τηρείτο εμπιστευτικό Πρωτόκολλο και το αρχείο των 
εμπιστευτικών εγγράφωντου Δήμου. 

• Διατυπώνει τους στόχους και τα προγράμματα δρά¬ 
σης καθώς και τους αντίστοιχους προϋπολογισμούς, σε 
συνεργασία με την Οικονομική Υπηρεσία. 

• Εποπτεύει, αξιολογεί και προσανατολίζει το προσω¬ 
πικό του Τμήματος, μεριμνώντας για την ανάπτυξη καιτην 
επιμόρφωση του, τη βελτίωση των συνθηκών εργασίας 
και τη διατήρηση αρμονικών εργασιακών σχέσεων. 

• Μεριμνά για την κατάρτιση του κανονισμού λειτουρ¬ 


γίας του τμήματος, εισηγείται μεταβολές των διατάξεών 
του και παρακολουθεί την κανονική εφαρμογή των εγκε¬ 
κριμένων κανονισμών. 

• Διατυπώνει εισηγήσεις σχετικές με προτάσεις, εναλ¬ 
λακτικές λύσεις, στόχους, μεθοδολογίες και προγράμμα¬ 
τα δράσεις που αναφέρονται στις λειτουργίες του τμήμα¬ 
τος. 

• Έχει την ευθύνη και θεώρησης όλων των εγγράφων 
των υπαλλήλων του τμήματος. 

• Συγκεντρώνει στοιχεία χρήσιμα για τον προγραμμα¬ 
τισμό και απολογισμό των δραστηριοτήτων του τμήμα¬ 
τος. 

• Παρακολουθεί και ελέγχει τη βεβαίωση των δημοτι¬ 
κών εσόδων, τον τρόπο εκμεταλλεύσεως της δημοτικής 
περιουσίας, τη διαχείριση των υπηρεσιών του τμήματος 
φροντίζοντας για την εφαρμογή των σχετικών νομικών και 
κανονιστικών διατάξεων. 

• Συνεργάζεται με τους προϊστάμενους των Τμημάτων 
Τεχνικών Υπηρεσιών και Περιβάλλοντος και Η/Μ Εξοπλι¬ 
σμού, για το συντονισμό και την ολοκλήρωση των λει¬ 
τουργιών του Δήμου. 

• Μεριμνά για τη βελτίωση της αποτελεσματικότητας 
της δράσης του τμήματος, τη βελτίωση της απόδοσης 
του ανθρώπινου δυναμικού και των τεχνικών μέσων και 
για την καλύτερη εξυπηρέτηση του πολίτη. 

Α) Γραφείο Γραμματειακής Υποστήριξης- Πρωτοκόλ¬ 
λου- Δημοτικής κατάστασης 

α. Γραμματειακή Υποστήριξη - Πρωτόκολλο 

• Τήρηση των διαδικασιών πρωτοκόλλησης των κάθε 
είδους εισερχομένων στο Δήμο εγγράφων. Διανομή των 
εγγράφων στις επιμέρους υπηρεσίες του Δήμου. 

• Τήρηση των διαδικασιών πρωτοκόλλησης των κάθε 
είδους εξερχόμενων από το Δήμο εγγράφων. Διεκπεραί¬ 
ωση/ αποστολή των εγγράφων αυτών στους αποδέκτες. 

• Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενικού 
αρχείου του Δήμου. 

• Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές μο¬ 
νάδες. 

• Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 
του Δήμου (τηλεφωνικό κέντρο, τέλεξ, φαξ, ασφάλεια 
κτηρίων, καθαριότητα κτηρίων γραφείων, λειτουργία κυ¬ 
λικείων, φωτοαντιγραφήσεις, εξωτερικές και εσωτερικές 
εργασίες διακίνησης εγγράφων κ.λπ.). 

β. Δημοτική κατάσταση 

• Σύνταξη, ενημέρωση και τήρηση των βιβλίων του δη¬ 
μοτολογίου και πληθυσμού. 

• Τήρηση για κάθε οικογένεια, ιδιαιτέρου φακέλου με 
τα σχετικά δικαιολογητικά και αρχείου αποφάσεων μετα¬ 
βολών στο δημοτολόγιο. 

• Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

• Επιμέλεια της εφαρμογής των σχετικών με τους δη¬ 
μότες διατάξεων του Δημοτικού/ Κοινοτικού Κώδικα, του 
Κώδικα Ελληνικής Ιθαγένειας. 

• Τήρηση και συνεχής ενημήρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός που συνδέεται 

με αυτά (π.χ. βαπτίσεις, διαζύγια, ονοματοθεσία, μεταβο¬ 
λή θρησκεύματος κ.λπ.), σύμφωνα με τις ισχύουσες θε¬ 
σμοθετημένες διαδικασίες. 

• Τήρηση αρχείων επισήμων εγγράφων ληξιαρχικών 
γεγονότων. 

• Έκδοση αντιγράφων αποσμασμάτων ληξιαρχικών 
πράξεων ή άλλων θεσμοθετημένων πιστοποιητικών. 

• Περιοδική ενημέρωση των Κρατικών Υπηρεσιών (π.χ. 
ΕΣΥΕ) για τις γεννήσεις, γόμους, θανάτους που συνέβη- 
σαν στην περιφέρεια του Δήμου. 

• Ενημέρωση των αντίστοιχων υπηρεσιών άλλων ΟΤΑ 
για τα ληξιαρχικά γεγονότα που επηρεάζουν τα στοιχεία 
των μητρώων που τηρούνται στα Τμήματα αυτά. 

• Συνεργασία με Ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

• Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

• Κατάρτιση των στρατιωτικών πινάκων και έκδοση των 
απαιτούμενων πιστοποιητικών. 

• Μέριμνα για την έκδοση και δημοσίευση των αποφά¬ 
σεων των στρατιωτικών συμβουλίων. 

• Έκδοση των αναγκαίων πιστοποιητικών για την εισαγω- 
γήτωνενδιαφερομένων στις διάφορες στρατιωτικές σχολές. 

• Σύνταξη και τήρηση των μητρώων διαφόρων απο- 
γραφών σρατολογικού ενδιαφέροντος. 

• Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στο Δήμο 
από τον εκλογικό νόμο. 

• Τήρηση εκλογικών καταλόγων, ενημέρωση και έκδο¬ 
ση των σχετικών πιστοποιητικών για την έκδοση εκλογι¬ 
κών βιβλιαρίων. 

• Μέριμνα για την τήρηση των θεσμοθετημένων διαδι¬ 
κασιών για την διεξαγωγή των πολιτικών γάμων. 

Β) Γραφείο Δημοτικών Προσόδων και Εκμετάλλευσης 
Δημοτικής Περιουσίας - Δημοτικής Αστυνομία 

α. Δημοτικά Έσοδα-Δημοτική Περιουσία 

• Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετησίων προϋπολογι¬ 
σμών δαπανών λειτουργίας των υπηρεσιώντου Δήμου και 
των αντίστοιχων προϋπολογισμών του Δήμου. 

• Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών του 
Δήμου σε συνεργασία με το Ταμείο. 

• Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

• Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξεις της νο¬ 
μοθεσίας. 


• Έλεγχος της ακρίβειας των μεγεθών με βάση τα 
οποία υπολογίζοναι το ύψος ανά υπόχρεο των προηγου¬ 
μένων φόρων, εισφορών, τελών, δικαιωμάτων κλπ. 

• Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Δήμου. 

• Επεξεργασία στοιχείων και περιοδικοί υπολογισμοί 
του ύψους των οφειλόμενων ποσών κατά κατηγορία προ¬ 
σόδου και υπόχρεο. 

• Κατάρτιση βεβαιωτικών καταλόγων υπόχρεων και 
αντιστοίχων οφειλόμενων ποσών κατά κατηγορία προσό¬ 
δου. 

• Μέριμνα για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

• Τήρηση των αντιστοίχων διαδικασιών και έκδοση βε¬ 
βαιώσεων/ αδειών που σχετίζονται με την είσπραξη δια- 
φόρωντελών, δικαιωμάτων ή εισφορών. 

• Τήρηση όλων των οικονομικών δοσοληψιών που σχε¬ 
τίζονται με τη λειτουργία των νεκροταφείων, την ύδρευση 
κ.λπ. 

• Τήρηση αρχείου της δημοτικής ακίνητης περιουσίας. 

• Μέριμνα για την αξιοποίηση/ εκμετάλλευση της δη¬ 
μοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κ.λπ.). 

• Τήρηση αρχείου κληροδοτημάτων προς το Δήμο και 
μέριμνα για την αξιοποίησή τους. 

• Τήρηση των διαδικασιών που σχετίζονται με τις δω¬ 
ρεές προς το Δήμο. 

β. Δημοτική Αστυνομία 

• Έλεγχος της εφαρμογής των κανονιστικών αποφά¬ 
σεων που εκδίδει το Δημοτικό Συμβούλιο. 

• Έλεγχος της τήρησης των διατάξεων που αφορούν 
στην καθαριότητα, στην κυκλοφορία και στάθμευση των 
οχημάτων, στην οικοδόμηση, στην ύδρευση, στην αποχέ¬ 
τευση, στην ηχορύπανση και στην προστασία του περι¬ 
βάλλοντος. 

• Έλεγχος της λειτουργίας των εμποροπανηγύρεων, 
λαϊκών αγορών και των δημοτικών αγορών. 

• Έλεγχοςτηςτήρησηςτων διατάξεωντων σχετικών με 
τις διαφημίσεις. 

• Παρακολούθηση και υποβοήθηση της κυκλοφορίας 
των τροχοφόρων στην περιφέρεια του Δήμου με την απο¬ 
τροπή γεγονότων που εμποδίζουν την κανονική κίνησή 
τους (έλεγχος κυκλοφορίας, παρανόμου παρκαρίσματος 
κ.λπ.). 

• Μέριμνα για την κανονική χρήση των κοινόχρηστων 
χώρων στην περιφέρεια του Δήμου (πεζοδρόμια, πάρκα 
κ.λπ.). 

• Εκτέλεση οποιοσδήποτε νέας αρμοδιότητας ανατίθε¬ 
ται με νομική ρύθμιση στις υπηρεσίες της δημοτικής 
αστυνομίας. 

• Εφαρμογή διατάξεων για την κοινή ησυχία, την κα¬ 
θαριότητα και αισθητική των πόλεων, ευκοσμία και ευτα¬ 
ξία. 

• Έλεγχος της τήρησης των διατάξεων που αφορούν 
την λειτουργία των καταστημάτων και επιχειρήσεων υγει¬ 
ονομικού ενδιαφέροντος, θεάτρων, κινηματογράφων, 
ψυχαγωγικών παιδειών, εκμίσθωσης μοτοποδηλάτων 
(χορήγηση αδειών ίδρυσης και λειτουργίας). 

• Έλεγχος σήμανσης των εργασιών που εκτελούνται 
στις οδούς. 

• Έλεγχος τήρησης των υποχρεώσεων, αυτών, που 
εκτελούν έργα και εναποθέτουν υλικά και εργαλεία στις 
οδούς, στο δημοτικό ή κοινοτικό δίκτυο. 

• Εφαρμογή Γενικού Οικοδομικού Κανονισμού και των 
διατάξεων για τις επικίνδυνες οικοδομές. 

• Επίβλεψη εφαρμογής διακοπής εργασιών, λόγω έλ¬ 
λειψης μέτρων ασφάλειας και υγιεινής. 

• Έλεγχος του ωραρίου λειτουργίας κέντρων διασκέ¬ 
δασης και συναφών καταστημάτων, καθώς και εμπορικών 
καταστημάτων. 

• Επιθεώρηση αμαξωμάτων κοντινών ως προς την εμ¬ 
φάνισή τους. 

• Έλεγχος επιχειρήσεων τουριστικού ενδιαφέροντος, 
σχετικά με την εφαρμογή της τουριστικής νομοθεσίας. 

• Εφαρμογή των διατάξεωνπου αφορούν τους χώρους 
εγκατάστασης πλανόδιων νομάδων. 

Γ) Γραφείο Προμηθειών- Προσωπικού- Λογιστηρίου- 
Ταμείου 

α. Προμήθειες 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

• Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δήμου και έκδοση χρηματικών ενταλμάτων 
πληρωμής. Αποστολή των ενταλμάτων στο Ταμείο για την 
διενέργεια των πληρωμών. 

• Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από Δημόσιες/ 
ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

• Μέριμνα για την σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή υλι¬ 
κών για τις ανάγκες του Δήμου και συμμετοχή για τις αντί¬ 
στοιχες επιτροπές αξιολόγησης προσφορών και παραλα¬ 
βής· 

• Διαχείριση διαδικασιώνπληροφοριώντου Δήμου (σύ¬ 
σταση επιτροπών, διακηρύξεις, διαγωνισμοί, παραλαβή 
προσφορών, παραγγελίες κ.λπ.). 

• Τήρηση αρχείου παγίων κινητών περιουσιακών στοι¬ 
χείων του Δήμου. 

• Φροντίδα για την αποθήκευση των παγίων ή αναλωσί¬ 
μων υλικών και τήρηση διαδικασιών παράδοσης και πα¬ 
ραλαβής. 

β). Προσωπικό 

• Φροντίδα για την συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού, οποι¬ 
οσδήποτε σχέσης εργασίας, του Δήμου. 


• Διαχείριση των διαδικασιών που αφορούν την πρό¬ 
σληψη, απόλυση, παραίτηση, τοποθέτηση, μετακίνηση, 
απόσπαση, μετάταξη κ.λ.π. του προσωπικού του Δήμου 
με οποιαδήποτε σχέση εργασίας, σύμφωνα με τις εκά¬ 
στοτε ισχύουσες διατάξεις. 

• Διαχείριση των διαδικασιών ελέγχου παρουσίας, πα¬ 
ροχή αδειών, αξιολόγησης και άσκησης πειθαρχικού δι¬ 
καίου στο προσωπικό του Δήμου, με οποιαδήποτε σχέση 
εργασίας, σύμφωνα με τις εκάστοτε ισχύουσες διατά- 
ξεις. 

• Τήρηση των μητρώων και φακέλων του προσωπικού 
του Δήμου, με οποιαδήποτε εργασιακή σχέση, με τη συ¬ 
γκέντρωση και καταγραφή των κάθε είδους μεταβολών 
της οικογενειακής, υπηρεσιακής και ατονικής κατάστα¬ 
σης (προσόντα, οικογενειακή κατάσταση, υπηρεσιακή 
εξέλιξη, απόδοση, αμοιβές, ποινές, άδειες, απουσίες 
κ.λπ.). 

• Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κλπ.) προς το προ¬ 
σωπικό του Δήμου που αφορούν την υπηρεσιακή του κα¬ 
τάσταση. 

• Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποιαδή¬ 
ποτε εργασιακή σχέση, που αντιστοιχούν και έχουν επί¬ 
δραση στην καταβολή των αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του Δήμου. 

• Έλεγχος των προηγούμενων καταστάσεων και έγκαι¬ 
ρη διαβίβαση ενός αντίγραφου στο Τ αμείο για πληρωμές. 

• Τήρηση αρχείου καταβληθέντων αμοιβών στο προ¬ 
σωπικό το Δήμου και έκδοση των αντίστοιχων βεβαιώσε¬ 
ων αποδοχών. 

γ) Λογιστήριο - Ταμείο 

• Τήρηση των βιβλίων και αρχείων του λογιστικού συ¬ 
στήματος των ΟΤΑ όπως εκάστοτε ισχύει. 

• Τήρηση του νέου διπλογραφικού λογιστικού συστή¬ 
ματος των ΟΤΑ από τις εφαρμογής του. 

• Τήρηση μητρώου παγίων. 

• Σύνταξη οικονομικών καταστάσεων. 

• Διαμόρφωση και παρακολούθηση των ταμειακών 
προγραμμάτωντου Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

• Παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι (π.χ. φορολογική ενημερότητα στηνπερίπτωση των 
Εταιρειών). 

• Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενέργεια εισπράξεων αντίστοιχων οφειλών προς το 
Δήμο. Έκδοση αντίστοιχων γραμματίων εισπράξεως και 
σχετική ενημέρωση του περιοδικού αρχείου οφειλετών 
κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλογών των υπόχρε¬ 
ων και των αντίστοιχων οφειλόμενων στο Δήμο ποσών κα¬ 
τά κατηγορία προσόδου. Έκδοση και μέριμνα για την κοι¬ 
νοποίηση ατομικών ή ειδικών προσκλήσεων προς τους 
οφειλέτες του Δήμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογα- 
ριασμώντου λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείωνπου ζητούνται από Δημόσιες/ 
Ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

Δ). Διαχείριση Αγροτικών Θεμάτων 

Διαχείριση διαδικασιών που σχετίζονται με βεβαιώσεις 
που δίνονται σε αγρότες (ιδιοκτησίας ελαιοκτημάτων, με¬ 
ταφοράς αιγοπροβάτων). 

Άρθρο 8 

ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Ο Προϊστάμενος του Τμήματος Υπηρεσιών: 

Ευθύνεται έναντι του Δημάρχου για την αποτελεσματι¬ 
κή και αποδοτική εκτέλεση των λειτουργιών του Τμήμα¬ 
τος, προγραμματίζοντας, οργανώνοντας, στελεχώνο¬ 
ντας, συντονίζοντας και ελέγχοντας τις επί μέρους δρα¬ 
στηριότητες, έτσι ώστε να εκπληρώνονται οι περιοδικοί 
(τακτικοί και στρατηγικοί) στόχοι του Δήμου. 

Ειδικότερα ο προϊστάμενος: 

• Προΐσταται του Τμήματος Τεχνικών Υπηρεσιών του 
Δήμου. 

• Προβαίνει στον έλεγχο και τη θεώρηση των συντασ- 
σομένων μελετών, έργων, προμηθειών. 

• Μεριμνά για τη σύμφωνη με τις κείμενες διατάξεις διε¬ 
νέργεια των διαγωνισμών εκτέλεσης έργων και προμη¬ 
θειών καθώς και για την παραλαβή αυτών. 

• Διατυπώνει τους στόχους και τα προγράμματα δρά¬ 
σης καθώς και τους αντίστοιχους προϋπολογισμούς, σε 
συνεργασία με την Οικονομική Υπηρεσία. 

• Εποπτεύει, αξιολογεί και προσανατολίζει το προσω¬ 
πικό του Τμήματος, μεριμνώντας για την ανάπτυξη και 
επιμόρφωσή του, τη βελτίωση των συνθηκών εργασίας 
και τη διατήρηση αρμονικών εργασιακών σχέσεων. 

• Στελεχώνει, οργανώνει, συντονίζει και ελέγχει τις 
δραστηριότητες του Τμήματος με τρόπο ώστε να υλοποι¬ 
ούνται αποτελεσματικά τα προγράμματα δράσης και κα¬ 
τά περίπτωση αποφάσεις ή εντολές. 


• Διατυπώνει εισηγήσεις σχετικές με προτάσεις, εναλ¬ 
λακτικές λύσεις, στόχους, μεθοδολογίες και προγράμμα¬ 
τα δράσης που αναφέρονται στις λειτουργίες του τμήμα¬ 
τος. 

• Έχει την ευθύνη ελέγχου και θεώρησης όλων των εγ¬ 
γράφων των υπαλλήλων του τμήματος. 

• Συνεργάζεται με τους προϊσταμένους των Τμημάτων 
Διοικητικών και Οικονομικών Υπηρεσιών, Περιβάλλοντος 
και Η/Μ Εξοπλισμού, για το συντονισμό και τη ολοκλήρω¬ 
ση των λειτουργιών του Δήμου. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, ελ¬ 
ληνικό και διεθνές περιβάλλον, που έχουν σχέση με τις 
λειτουργίες του Τμήματος. Ενημερώνει το προσωπικό και 
μεριμνά για την τήρηση των νομικών διατάξεων, την 
εφαρμογή των καινοτομιών και την προσαρμογή της λει- 
τουργίαςτου Τμήματος στις εξελίξειςτου εξωτερικού πε¬ 
ριβάλλοντος. 

• Μεριμνά για τη βελτίωση της αποτελεσματικότητας 
της δράσης του τμήματος, τη βελτίωση της απόδοσης 
του ανθρώπινου δυναμικού και των τεχνικών μέσων, την 
καλύτερη ανταπόκριση του Τμήματος στις τοπικές ανά¬ 
γκες. 

Α) Γραφείο Προγραμματισμού Μελετών-Επίβλεψης Τε¬ 
χνικών Έργων - Πολεοδομίας 

α. Προγραμματισμός-Μελέτες Έργων-Επίβλεψης Τε¬ 
χνικών Έργων 

• Προγραμματισμός τεχνικής δραστηριότητας του Δή¬ 
μου ως προς την εκτέλεση νέων τεχνικών έργων και ερ¬ 
γασιών συντήρησης της υφιστάμενης κοινόχρηστης υπο¬ 
δομής. 

• Προγραμματισμός μελετών και κατασκευών νέων έρ¬ 
γων και συντηρήσεων και καθορισμός προϋποθέσεων 
υλοποίησής τους. 

• Προγραμματισμός προμηθειών του Δήμου και εισή¬ 
γηση της σκοπιμότητας τους σε συνεργασία με την Οικο¬ 
νομική Υπηρεσία. 

• Εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός του Δήμου 
και κατάρτιση προδιαγραφών των μελετών αυτών. 

• Παρακολούθηση της εκπόνησης μελετών τεχνικών 
έργων που ανατίθεται σε τρίτους, τήρηση των διαδικα¬ 
σιών παρακολούθησης ελέγχου και παραλαβής των Με¬ 
λετών από ποιοτικής και συμβατικής άποψης. 

• Σύνταξη τεχνικών μελετών είτε για έργα που θα εκτε- 
λεσθούν με αυτεπιστασία είτε για έργα που θα ανατεθούν 
σε τρίτους, στις περιπτώσεις που αποφασίζεται η εκπό¬ 
νηση μελετών από τις υπηρεσίες του Δήμου. 

• Επίβλεψη εκτέλεσης τεχνικών έργωνπου εκτελούνται 
είτε με αυτεπιστασία είτε από τρίτους. Τήρηση των διαδι¬ 
κασιών παρακολούθησης και ελέγχου και παραλαβής τε¬ 
χνικών έργων από ποιοτικής, ποσοτικής και συμβατικής 
άποψης. 

β. Πολεοδομία 

• Μέριμνα για την αξιοποίηση σύγχρονων πολεοδομι- 
κών εργαλείων από το Δήμο για την οικιστική ανάπτυξη, 
την κάλυψη στεγαστικών αναγκών, την ανάπλαση περιο¬ 
χών καιτηναντιμετώπιση κυκλοφορίας/στάθμευσης (π.χ. 
ζώνες ειδικής ενίσχυσης, ζώνες ειδικών κινήτρων, ζώνες 
ενεργού πολεοδομίας, κοινωνικός συντελεστής δόμη¬ 
σης, μεταφορά συντελεστού δόμησης). 

• Έκδοση οικοδομικών αδειών και έλεγχος εφαρμογής 
αυτών. 

• Έλεγχος των αυθαιρέτων κατασκευών και επέμβαση 
σε καταγγελίες επί παραβάσεων των πολεοδομικών δια¬ 
τάξεων. 

• Τήρηση των σχετικών διαδικασιών, κατάρτιση και έκ¬ 
δοση πράξεων αναλογισμού, προσκυρώσεις και τακτο¬ 
ποιήσεις οικοπέδων. 

• Εκτέλεση τοπογραφικών εργασιών για τις ανάγκες 
του Τμήματος. 

• Εκτέλεση ή παράβλεψη εργασιών για τη σύνταξη του 
κτηματολογίου του Δήμου. Τήρηση του μηχανογραφημέ¬ 
νου αρχείου κτηματολογίου και παροχή σχετικών στοιχεί¬ 
ων και πληροφοριών. 

Β) Γραφείο Κατασκευών - Συντηρήσεων - Επισκευής Τε¬ 
χνικών Έργων 

• Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδια¬ 
γραφών τεχνικών έργων και τήρηση των διαδικασιών ανά¬ 
θεσης έργων σε τρίτους (δημοπρατήσεις, αξιολόγηση 
προσφορών, εισήγηση σχετικών αποφάσεων, σύνταξη 
συμβάσεων κ.λπ.). 

• Κατασκευή, επισκευή, συντήρηση, διακόσμηση και 
εξοπλισμός των κτιρίων και εγκαταστάσεων του Δήμου 
καθώς και γενικά των κτιρίων και εγκαταστάσεων που 
αναλαμβάνει να κατασκευάσει, επισκευάσει ή συντηρή¬ 
σει ο Δήμος. 

• Επισκευή, συντήρηση έργων οδοποιίας και λοιπών 
έργων υποδομής (κατασκευές κόμβων και διαβάσεων, γε¬ 
φυρών, αντιπλημμυρικών έργων, διευθετήσεις και καλύ¬ 
ψεις ρεμάτων κ.λπ.). 

• Επισκευή, συντήρηση έργων διαμόρφωσης υπαί¬ 
θριων χώρων (π.χ. πεζόδρομοι, πλατείες, παιδικές χαρές, 
αθλητικοί χώροι κ.λπ). 

• Εκτέλεση εργασιών κατασκευής, επισκευής και συ¬ 
ντήρησης έργων κτιριακών, διαμόρφωσης υπαίθριων 
χώρων, οδοποιίας και λοιπών τεχνικών έργων υποδο¬ 
μής. 

Άρθρο 9 

ΤΜΗΜΑ ΠΕΡΙΒΑΛΛΟΝΤΟΣ ΚΑΙ Η/Μ ΕΞΟΠΛΙΣΜΟΥ 

Ο Προϊστάμενος του Τμήματος Περιβάλλοντος και Η/Μ 
Εξοπλισμού: 

Ευθύνεται έναντι του Δημάρχου για την αποτελεσματι¬ 
κή και αποδοτική εκτέλεση των λειτουργιών του Τμήμα¬ 
τος, προγραμματίζοντας, οργανώνοντας, στελεχώνο¬ 
ντας, συντονίζοντας και ελέγχοντας τις επιμέρους δρα¬ 
στηριότητες, έτσι ώστε να εκπληρώνονται οι περιοδικοί 
(τακτικοί και στρατηγικοί) στόχοι του Δήμου. 

Ειδικότερα ο προϊστάμενος: 

• Προΐσταται του Τμήματος Περιβάλλοντος και Η/Μ 
Εξοπλισμού του Δήμου. 

• Προβαίνει στον έλεγχο και την θεώρηση των συντονι¬ 
σμένων μελετών, έργων, προμηθειών. 

• Μεριμνά για τη σύμφωνη με τις κείμενες διατάξεις διε¬ 
νέργεια των διαγωνισμών εκτέλεσης έργων και προμηθει¬ 
ών καθώς και για την παραλαβή αυτών. 

• Διατυπώνει τους στόχους και τα προγράμματα δρά¬ 
σης καθώς και τους αντίστοιχους προϋπολογισμούς, σε 
συνεργασία με την Οικονομική Υπηρεσία. 


• Εποπτεύει, αξιολογεί και προσανατολίζει το προσω¬ 
πικό του Τμήματος, μεριμνώντας για την ανάπτυξη και 
επιμόρφωσή του, την βελτίωση των συνθηκών εργασίας 
και τη διατήρηση αρμονικών εργασιακών σχέσεων. 

• Στελεχώνει, οργανώνει, συντονίζει και ελέγχει τις 
δραστηριότητες του Τμήματος με τρόπο ώστε να υλοποι¬ 
ούνται αποτελεσματικά τα προγράμματα δράσης και κα¬ 
τά περίπτωση αποφάσεις ή εντολές. 

• Διατυπώνει εισηγήσεις σχετικές με προτάσεις, εναλ¬ 
λακτικές λύσεις, στόχους, μεθοδολογίες και προγράμματα 
δράσης που αναφέρονται στις λειτουργίες του Τμήματος. 

• Συνεργάζεται με τους προϊσταμένους των Τμημάτων 
Διοικητικών και Οικονομικών Υπηρεσιών και Τεχνικών Έρ¬ 
γων, για το συντονισμό και την ολοκλήρωση των λειτουρ- 
γιώντου Δήμου. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, και 
διεθνές περιβάλλον, που έχουν σχέση με τις λειτουργίες 
του Τ μήματος. Ενημερώνει το προσωπικό και μεριμνά για 
τηντήρηση διατάξεων, την εφαρμογή καινοτομιών καιτην 
προσαρμογή της λειτουργίας του Τμήματος στις εξελί¬ 
ξεις του εξωτερικού περιβάλλοντος. 

• Μεριμνά για την βελτίωση της αποτελεσματικότητας 
της δράσης του Τμήματος, τη βελτίωση της απόδοσης 
του ανθρώπινου δυναμικού και των τεχνικών μέσων, την 
καλύτερη εξυπηρέτηση του πολίτη και την καλύτερη 
ανταπόκριση του Τμήματος στις τοπικές ανάγκες. 

Α) Γ ραφείο Μελετών και Επίβλεψης Η/Μ έργων 

• Επέκταση, συντήρηση, επισκευή και βελτίωση του δι¬ 
κτύου ηλεκτροφωτισμού των οδών και γενικά των κοινό¬ 
χρηστων υπαιθρίων χώρων του Δήμου καθώς και του φω¬ 
τισμού για την ανάδειξη των δημοτικών κτηρίων, μνημεί¬ 
ων και αρχαιολογικών χώρων της περιοχής του Δήμου. 

• Επέκταση, συντήρηση και επισκευή της σήμανσης και 
διαγράμμισης οδών για τη ρύθμιση της κυκλοφορίας 
στην περιοχή του Δήμου. 

• Εγκατάσταση και συντήρηση κάθε είδους πληροφο¬ 
ριακών πινακίδων στην περιοχή του Δήμου (πινακίδες 
ονομασίας οδών και πλατειών, αρίθμησης κτηρίων, παρο¬ 
χής πληροφοριών σε θέματα του Δήμου, στάσεων συ¬ 
γκοινωνιακών μέσων κ.λπ.). 

• Τοποθέτηση και συντήρηση προστατευτικών μέσων 
για την ασφάλεια της κυκλοφορίας των οχημάτων και των 
πεζών. 

• Μεταφορά μαθητών των δημοτικών διαμερισμάτων 
του Δήμου με σχολικό λεωφορείο. 

• Εκτέλεση εργασιών που αφορούν: α) στη συντήρηση/ 
επισκευή ή βελτίωση των ηλεκτροηχανολογικών συσκευ¬ 
ών ή Η/Μ εξοπλισμό των κτηρίων και γενικά εγκαταστά¬ 
σεων του Δήμου, β) στη συντήρηση/ επισκευή, τροφοδό¬ 
τηση με καύσιμα κάθε είδους κινητών μηχανημάτων και 
οχημάτων (αυτοκίνητα, δίκυκλα) του Δήμου. 

Β) Γ ραφείο Καθαριότητας - Πρασίνου - Δημοτικού Κοι¬ 
μητηρίου- Ύδρευσης- Άρδευσης- Αποχέτευσης 

α) Καθαριότητα - Πράσινο 

• Εκτέλεση εργασιών καθαριότητας των κοινόχρηστων 
χώρων μέσα στην περιφέρεια του Δήμου (δρόμοι, πλατεί¬ 
ες, ακτές, πλαζ, χείμαρροι, πάρκα κ.λπ.). 

• Εκτέλεση εργασιών αποκομιδής, μεταφοράς και 
απόρριψης απορριμμάτων (προερχόμενα από οικίες, κα¬ 
ταστήματα, επιχειρήσεις, κοινόχρηστους χώρους). 

προσωπικού, που υπάγεται στις διατάξεις του παρόντα 
οργανισμού, διέπονται από την εκάστοτε ισχύουσα νομο¬ 
θεσία «περί καταστάσεως προσωπικού των ΟΤΑ». 

Άρθρο 12 

α) Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων. 

β) Η κατανομή του προσωπικού στις επί μέρους διοικη¬ 
τικές μονάδες γίνεται με απόφαση του Δημάρχου, μετά 
από σχετική εισήγηση των προϊσταμένων, λαμβάνοντας 
υπόψη τις λειτουργικές ανάγκες των μονάδων, τα προσό¬ 
ντα, την πείρα και τις ειδικές γνώσεις των υπαλλήλων. 

γ) Η ισχύος του παρόντος Οργανισμού αρχίζει από τη 
δημοσίευσή του στην εφημερίδα της Κυβέρνησης. 

Ακροτελεύτια διάταξη: 

Με την απόφαση αυτή προκαλείται δαπάνη σε βάρος 
του προϋπολογισμού του Δήμου Μουρεσίου η οποία 
ανέρχεται σε 51.649,25 ευρώ για το έτος 2005 και 
56.211,25 ευρώ για κάθε ένα από τα επόμενα έτη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Σεπτεμβρίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΔΑΝΑΗ ΧΡΙΣΤΟΓΙΑΝΝΗ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην υπ’ αριθμ. 3857 απόφαση του Νομάρχη Χανιών 
που δημοσιεύτηκε στο ΦΕΚ 1272/12.9.2005 τ.Β' και αφο¬ 
ρά χορήγηση άδειας άσκησης επαγγέλματος Κοινωνικής 
Λειτουργού επιφέρεται η πιο κάτω διόρθωση: 

Στη σελίδα 17653 στήλη 1 η και στίχο 2ο εκ των κάτω και 
στη σελίδα 17660 στήλη 1η και στίχο 3ο έκτων κάτω, επί¬ 
σης στην ίδια σελίδα, 2η στήλη και Ιο στίχο εκ των άνω, 
από το λανθασμένο επώνυμο: «.... Καβουλάκη ....» 

στο ορθό: «.... «Καβρουλάκη.» 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΟΜρ: νννννν.θΐ. 9γ - θ-γπ^Π: ννββιτίΒδΙθΓ @ θΙ·9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοηη και μέχρι 100 σελίδες σε 5 θυΐΌ προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210 - 4071010, ίαχ: 210 - 4071010 ίπίθίτίθΐ 

ΜΜρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 βυτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίοιτίθΐ, με την καταβολή των αντίστοιχων 
ποσών συνδρομής και ΤΑΠΕΤ . 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























